РЕПУБЛИКА СРБИЈА

НАРОДНА СКУПШТИНА

Oдбор за административно-буџетска

и мандатно-имунититетска питања

22 Број:

6. октобар 2012. године

Б е о г р а д

НАРОДНОЈ СКУПШТИНИ РЕПУБЛИКЕ СРБИЈЕ

На основу члана 65. став 2. алинеја друга и члана 252. став 3. Пословника Народне скупштине, Oдбор за администрaтивно-буџетска и мандатно-имунититетска питања, на 21. седници одржаној 6. октобра 2012. године, разматрао је захтев Тужилаштва за организовани криминал КТИ. број 21/12 за укидање имунитета народном посланику Оливеру Дулићу и давање одобрења за вођење кривичног поступка и одређивање притвора, и о томе Народној скупштини подноси следећи

И З В Е Ш Т А Ј

Након обављене расправе, Одбор је одлучио да предложи Народној скупштини да донесе одлуку о укидању имунитета народном посланику Оливеру Дулићу, по захтеву Тужилаштва за организовани криминал КТИ број 21/12, због кривичног дела злоупотреба службеног положаја из члана 359. Кривичног законика.

У прилогу овог извештаја достављамо Предлог одлуке о укидању имунитета народном посланику Оливеру Дулићу и захтев Тужилаштва за организовани криминал.

Одбор предлаже Народној скупштини да размотри Предлог одлуке по хитном поступку, у складу са чл. 167. и 193. Пословника.

За известиоца Одбора на седници Народне скупштине одређен је Зоран Бабић, председник Одбора.

ПРЕДСЕДНИК

Зоран Бабић

П Р Е Д Л О Г

На основу члана 38. ст. 4 и 10. Закона о Народној скупштини (''Службени гласник РС'', број 9/10),

Народна скупштина Републике Србије, на седници \_\_\_\_\_\_\_\_\_\_\_\_\_\_ одржаној \_\_\_\_\_\_\_\_\_\_\_\_ 2012. године, донела је

О Д Л У К У

о укидању имунитета народном посланику

Укида се имунитет народном посланику Оливеру Дулићу и даје одобрење за вођење кривичног поступка због кривичног дела злоупотреба службеног положаја из члана 359. Кривичног законика и одређивање притвора, по захтеву Тужилаштва за организовани криминал КТИ. бр.21/12.

РС број

У Београду, \_\_\_\_\_\_\_ 2012.

НАРОДНА СКУПШТИНА РЕПУБЛИКЕ СРБИЈЕ

ПРЕДСЕДНИК

мр Небојша Стефановић, с.р.

О б р а з л о ж е њ е

Правни основ за доношење одлуке је садржан у члану 38. ст. 4. и 10. Закона о Народној скупштини којим је предвиђено да Народна скупштина одлучује већином гласова свих народних посланика о укидању имунитета народном посланику који се позвао на имунитет, чиме се даје одобрење Народне скупштине за притварање, вођење кривичног или другог поступка у коме се може изрећи казна затвора. Народна скупштина одлуку о укидању имунитета народном посланику доноси на предлог надлежног одбора.

Чланом 103. став 3. Устава Републике Србије и чланом 38. став 3. Закона о Народној скупштини је предвиђено да народи посланик који се позвао на имунитет не може бити притворен, нити се против њега може водити кривични или други поступак у коме се може изрећи казна затвора, без одобрења Народне скупштине.

Како се народни посланик Оливер Дулић позвао на посланички имунитет, Одбор за административно-буџетска и мандатно-имунитетска питања је, на основу члана 65. став 2. алинеја друга, на седници одржаној 6. октобра 2012. године, размотрио захтев Тужилаштва за организовани криминал КТИ. бр.21/12 за давање одобрења за вођење кривичног поступка због кривичног дела злоупотреба службеног положаја из члана 359. Кривичног законика и одређивање притвора, и одлучио да предложи Народној скупштини да донесе одлуку о укидању имунитета именованом народном посланику.

Одбор предлаже Народној скупштини да се одлука донесе по хитном поступку ради обезбеђења несметаног рада надлежног државног органа и услова за његово поступање у складу са законом.